
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
                                                                                              Bucureşti, 29.10.2013
                                                                                                          Nr. 4c-6/373
                                Către,
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.60/2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice, trimis comisiei spre dezbatere în fond, în procedură de urgenţă, cu adresa nr. PLx.316 din 30 septembrie 2013. 

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ, amenajarea teritoriului Şi echilibru ecologic

                                                                                             Bucureşti, 29.10.2013
                                                                                                                 Nr.4c-6/373
R A P O R T

asupra proiectului de Lege privind aprobarea Ordonanţei de urgenţă a Guvernului nr.60/2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.60/2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice, trimis cu adresa nr. PL-x.316 din 30 septembrie 2013.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.503/07.06.2013);
· avizul favorabil al Comisiei pentru apărare, ordine publică şi siguranţă naţională (nr.4c-12/313/08.10.2012);

· avizul favorabil al Comisiei pentru afaceri europene (nr.4c-19/747/09.10.2013);

· avizul favorabil al Comisiei juridice, de disciplină şi imunităţi (4c-11/1059/01.10.2013).
Proiect de lege are ca obiect de reglementare completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice, cu modificările ulterioare, în vederea completării cadrului legal necesar aplicării directe a Regulamentului (CE) nr.1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr.793/93 al Consiliului şi al Regulamentului (CE) nr.1488/94 al Comisiei, precum şi a Directivei nr.76/769/CEE a Consiliului şi a Directivelor 91/155/CEE, 93/67/CEE, 93/105/CE şi 2000/21/CE ale Comisiei, în contextul îndeplinirii angajamentelor asumate de România faţă de Uniunea Europeană, derivate din calitatea sa de stat membru.
Proiectul de lege a fost adoptat de Senat în şedinţa din 23 septembrie 2013.

Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile comisiei au avut loc în şedinţa din 29 octombrie 2013.

La lucrările comisiei au fost prezenţi 34 deputaţi, din totalul de 36 membri ai comisiei.

La dezbateri au participat, ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, Anne Marie Jugănaru – secretar de stat şi Monalisa Baldovin – şef serviciu din cadrul Ministerului Mediului şi Schimbărilor Climatice şi Otilia Sava – secretar de stat în cadrul Ministerului Apărării Naţionale.
În urma dezbaterilor, membrii comisiei au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.60/2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice, cu un amendament admis prevăzut în Anexa la prezentul raport.
Camera Deputaţilor este Cameră decizională, potrivit prevederilor art.75, alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat.
                               PREŞEDINTE,                                        SECRETAR,
                                    MARIN ALMĂJANU                           ION MARCEL CIOLACU                                         
Consilier  Iulia Toader 
Expert Andrei Chitic  
                                                                                                                                                                                                       Anexa 

AMENDAMENT   ADMIS

În urma dezbaterii, Comisia propune adoptarea proiectului de lege cu următorul amendament: 


	Nr. crt.
	Text 

Ordonanţă de urgenţă a Guvernului  nr.60/2013
	Text Senat
	Text propus de Comisie

(autorul amendamentului)
	Motivarea amendamentelor

	 0
	1
	2
	3
	4

	  1.
	  
	L E G E

privind aprobarea Ordonanţei de urgenţă a Guvernului nr. 60/2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice

 
	Nemodificat

   
	

	 2.
	
	          Articol unic. – Se aprobă Ordonanţa de urgenţă a Guvernului nr.60 din 12 iunie 2013 pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice, publicată în Monitorul Oficial al României, Partea I, nr.355 din 14 iunie 2013, cu următoarea modificare:

	Nemodificat


	

	  3.
	ORDONANŢĂ DE URGENŢĂ pentru completarea art.4 alin.(1) din Legea nr.349/2007 privind reorganizarea cadrului instituţional în domeniul managementului substanţelor chimice

	Nemodificat


	Nemodificat


	

	  4.
	      Art.I. - La alineatul (1) al articolului 4 din Legea nr.349/2007 privind reorganizarea cadrului instituţional în domeniul managementului substanţelor chimice, publicată în Monitorul Oficial al României, Partea I, nr.840 din 7 decembrie 2007, cu modificările ulterioare, după litera e) se introduce o nouă literă, lit.f), cu următorul cuprins:

     „f) Ministerul Apărării Naţionale, pentru implementarea în domeniul apărării a prevederilor art.2 alin.(3) din Regulamentul REACH şi pentru reglementarea procedurii la nivel naţional.” 


	       Articolul I va avea următorul cuprins:
        “La alineatul (1) al articolului 4 din Legea nr.349/2007 privind reorganizarea cadrului instituţional în domeniul managementului substanţelor chimice, publicată în Monitorul Oficial al României, Partea I, nr.840 din 7 decembrie 2007, cu modificările ulterioare, după litera e) se introduc două noi litere, lit.e1) şi e2), cu următorul cuprins:
       e1) Inspecţia Muncii, pentru controlul aplicării legislaţiei de implementare a prevederilor Regulamentului REACH în domeniul securităţii şi sănătăţii în muncă;

      e2) Ministerul Apărării Naţionale, pentru implementarea în domeniul apărării a prevederilor art.2 alin.(3) din Regulamentul REACH şi pentru reglementarea procedurii la nivel naţional.” 


	     1.  Articolul I se modifică şi va avea următorul cuprins:

        “La alineatul (1) al articolului 4 din Legea nr.349/2007 privind reorganizarea cadrului instituţional în domeniul managementului substanţelor chimice, publicată în Monitorul Oficial al României, Partea I, nr.840 din 7 decembrie 2007, cu modificările şi completările ulterioare, după litera e) se introduc două noi litere, lit.f) şi g), cu următorul cuprins:

       f) Ministerul Apărării Naţionale, pentru implementarea în domeniul apărării a prevederilor art.2 alin.(3) din Regulamentul REACH şi pentru reglementarea procedurii la nivel naţional;

       g) Inspecţia Muncii, pentru controlul aplicării legislaţiei de implementare a prevederilor Regulamentului REACH în domeniul securităţii şi sănătăţii în muncă.” 


	Tehnică legislativă.

	  5.
	        Art.II. – În termen de 15 zile de la data intrării în vigoare a prezentei ordonanţe de urgenţă, Ministerul Apărării Naţionale elaborează, cu avizul autorităţii publice centrale pentru protecţia mediului, normele metodologice privind acordarea exceptărilor prevăzute la art.2 alin.(3) din Regulamentul REACH, care vor fi aprobate prin ordin al ministrului apărării naţionale.
	
	Nemodificat
	


